
 "బాగుంది. గుహలోపల మనిషి వుందనుకున్నాను. ఏది ఏమైనా చూడాలనిపిస్తున్నది. నీకు వీలుంటే ఉదయం పూట వచ్చి చూద్దాము" "అలాగే. అబ్బ ఇక్కడనుంచి అటు చూడరా ఊరు పొలాలు అద్భుతంగా కాన వస్తున్నాయి. చూడ రెండు కళ్ళూ చాలవనుకో." సూర్యారావు నవ్వాడు. "ఎప్పుడూ చూసే నాకు నీవు చెప్పే అందాలు తెలియవుగాని, ఇక్కడ అక్కా చెల్లెలి గుహ వుంది చూపిస్తాపద" అన్నాడు. "అక్కా చెల్లెళ్ళ గుహ అంటున్నావు వాళ్ళూ దేవతలనేనా?" "ఉహూ. పక్క పక్కనే వున్న రెండు గుహలు ఇసుమంత బేధంలేకుండా ఒకేలాగా వుంటాయి. కనుక మేమే ఆపేరు పెట్టాము. ఇదిగో ఇదే ఆ గుహ" అన్నాడు సూర్యారావు ఓ గుహముందు నిలిచి. "లోపలికి వెళ్ళొచ్చునా?" అడిగాడు కైలాసగణపతి. "చాలా పెద్దగుహ. రెండు గదులంత ఉంది. అరె! ఇక్కడ నీటిపాయకూడా వుందే. ప్రాణం హాయిగా వుంది కాసేపు కూర్చుని వెళదాం." "ఏం కాళ్ళు నొప్పులు పుడుతున్నాయా?" సూర్యారావు బండమీద కూర్చుంటూ అడిగాడు. "ఈ మధ్య కొండలు ఎక్కలేదు కదా కాళ్ళు నొప్పులు పుట్టక ఏం చేస్తాయి? పైగా ఈ మధ్యనే కాళ్లు నొప్పులు కూడా బైలుదేరాయి." "మరి రోజూ కొండ ఎలా ఎక్కుతావు? "కొండ మొత్తం ఎక్కక్కరలేదు. అటు తిరిగి ఇటు తిరిగికాస్త ఎక్కితే చాలు. రోజూ ఇంతపైకి ఉహూ రాను." "అమ్మయ్య కొండ ఎక్కక్కరలేదన్నమాట. ఇప్పుడు నా ప్రాణం హాయిగా వుంది." సూర్యారావు ముఖంలో రిలీఫ్ కనపడింది. కైలాసగణపతి నవ్వుకున్నాడు. "ఈ కొండకి ఆనుకుని అటుసైడు ఇంకో కొండవుంది. రెండింటి మధ్యలోయ ఉంది. ఆ లోయలో మాత్రం బత్తుగా అడవిలాగా చెట్లు వుంటాయి. ఇటువైపు కొండ ఎక్కటం చాలా తేలిక. అటుఅలాకాదు. పెద్ద పెద్ద చట్టుబండలు వున్నాయి. పైగా అవి నిలువుగాను, మరీ ఏటవాలుగాను వుండటంవల్ల కొండ ఎక్కటం చాలా కష్టం." సూర్యారావు కబుర్ల మధ్యలో చెప్పాడు. "ఆ మూల ఏమిటి ఎవరో ఏనాడో వంటచేసుకున్నట్లు గుర్తుగా మసి వుంది?" గణపతి ఓ మూలకి దృష్టి సారించి అడిగాడు. "ఈ కొండ మహాపర్వతంకాకపోయినా, దీనికో చరిత్ర, ఓ వంద కధలు వున్నాయి. నక్స్ లైట్లు, కమ్యూనిస్టు ఉద్యమం రోజుల్లో కమ్యూనిస్టులు పోలీసులకి దొరక్కుండా ఈ కొండ గుహల్లో దాక్కునికాలం గడిపేవారు. పోలీసులు పసిగట్టి పట్టుకోవటానికి వస్తే కొండకి అటువేపు దిగి లోయలోకి వెళ్ళి మాయం అయ్యేవారు." "కొంపదీసి వాళ్లు ఇప్పుడు కూడా వున్నారేంటి?" "ఆ పార్టీ ఇంకా బతికేవుందని పేపరులో చదివినప్పుడు అనుకుంటాను. రాజ్యం కోల్పోయిన రాజుల్లాగా పబ్లిక్ గా వాళ్ళు ఊళ్ళల్లో అక్కడక్కడ తిరుగుతుంటే పోలీసులకేమి పట్టింది వాళ్ళని పట్టుకోటానికి! అలాగే వాళ్ళకి దాక్కొనే అవసరం లేదు. ఇప్పుడు వాళ్ళు వుండీలేనివాళ్ళకింద లెక్క" "బందిపోట్లు లాంటివాళ్లు దాక్కోవటం లాంటిది వుందా?" "ఉహూ. మాకు దొంగల భయం అన్నదే లేదు. ఇంక బందిపోట్లు దాకా ఎక్కడ? గొడ్లుకాచే కుర్రాళ్లు పుల్లలు ఏరుకోవటానికి ఒకరూ ఇద్దరూ తప్పించి ఎవరూ కొండ ఎక్కరు. సీతాఫలాలు చెట్లకి ఇప్పుడే పడుతున్నాయి. అవిపెద్దయి పక్వానికి వచ్చేసమయంలో పిల్లకాయలు పైకెక్కి కోసుకొస్తారు. అక్కడక్కడ తేనెతుట్టెలు వున్నాయి. అవి దులుపుకోటానికి పెద్దవాళ్లు నూటికో కోటికో వస్తారు అంతే." "ఈరోజుకి ఇంకా పైకి ఎక్కలేనుగాని వెళ్ళిపోదాం రెండు మూడు రోజులు నీవు తోడువచ్చి కొండ అంతా చూపించరా సూరీడూ! ఆ తర్వాత ప్రతిరోజూ నేనే వచ్చి- కైలాసగణపతి నోరుజారి పరిశోధన అంటాడేమో అని కంగారుపడిపోయి "షికారుకి షికారుకి వస్తావు అంతే కదూ?" అన్నాడు సూర్యారావు. "షికారుకి కాదు కొండగాలి మేయటానికి వస్తాను. పైరుగాలికన్నా కొండగాలి ఆరోగ్యానికి పైగా నాబోటి రోగిష్టివాడికి చాలా మంచిది తెలుసా" అన్నాడు కైలాసగణపతి. "అవును" అని అమ్మయ్య అనుకున్నాడు పరిశోధన మాట ఎత్తనందుకు ఆనందంతో సూర్యారావు. "ఇంక లేద్దాము" "అలాగే. రేపు ఇంకా పెందరాలే వద్దాము. "సరే." అన్నాడు సూర్యారావు. ఇరువురూ పక్కగుహకూడా చూసి కొండ దిగటం ప్రారంభించారు.                12 "పిండతైలం రాస్తావా?" సూర్యారావు అడిగాడు. "పిండతైలమా! అదేమిటిరోయ్ సూరీడూ! అసలు ఏ జీవి తాలూకా పిండం అది?" కైలాసగణపతి మోకాలు నొక్కుకుంటూ అడిగాడు. "మందుపేరు పిండతైలం. ఆయుర్వేదం మందు. కీళ్ళ నొప్పులకి అద్భుతంగా పనిచేస్తుంది. మహాయోగ రాజగుగ్గిలం మాత్రలు మింగుతూ ఈతైలం రాస్తే వాత నొప్పులు కీళ్ళ నొప్పులు ఉష్ కాకీ అంటూ ఎగిరిపోతాయి." "నీవు చెప్పింది నమ్ముతున్నాను. కానీ నాకు పనిచేయవు." "అదేమి! నీకొచ్చింది స్పెషల్ జబ్బా?" "దీనిని కొండవాతం అంటారు." "అదేమిటిరోయ్! ఈపేరు నేను ఎప్పుడూ వినలేదే?" ఆశ్చర్యంగా అడిగాడు సూర్యారావు. "నువ్వు వినకపోవచ్చు. నాకు బాగా తెలుసు. అనుభవం నాది కదా! కొండంతా తిరిగిచూద్దామనే ఉత్సాహంతో వరసగా మూడు రోజులబట్టీ నిన్ను వెంటబెట్టుకు వెళ్ళి తిరిగా కాదా! ఆ ఉత్సాహంతో వయసు మాట మరచిపోయి కుర్రాడిలాగా ఎగిరి గంతులు వేసేసరికి కాలిపిక్కలు మోకాళ్ళు ఏ మాత్రం మొహమాటం లేకుండా పట్టెశాయి. దీనికి కొండవాతం అని పేరు పెట్టానులే" నవ్వుతూ చెప్పాడు కైలాసగణపతి.

 "bagundi. guhalopala manishi vundanukunnaanu. edhi emaina chudalanipistunnadi. neeku veelunte udayam poota vachi chuddamu" "alaage. abba ikkadanunchi atu chudara ooru polaalu adbhutamgaa kaana vastunnaayi. chuda rendu kalluu chaalavanuko." suryarao navvaadu. "eppuduu chuse naaku neevu cheppe andaalu teliyavugaani, ikkada akka chelleli guha vundi chuupistaapada" annadu. "akka chellella guha antunnavu vaalluu devatalanena?" "uhoo. pakka pakkane vunna rendu guhalu isumanta bedhamlekunda okelaagaa vuntaayi. kanuka meme aaperu pettaamu. idigo ide aa guha" annadu suryarao oo guhamundu nilichi. "lopaliki vellochunaa?" adigaadu kailasaganapati. "chala peddaguha. rendu gadulanta undi. are! ikkada neetipayakuda vunde. praanam haayigaa vundi kasepu kuurchuni veladaam." "yem kaallu noppulu pudutunnaya?" suryarao bandameeda kuurchuntuu adigaadu. "ee madhya kondalu ekkaledu kada kaallu noppulu puttaka yem chestayi? paiga ee madhyane kaallu noppulu kuudaa bailuderaayi." "mari roojoo konda ela ekkutaavu? "konda mottam ekkakkaraledu. atu tirigi itu tirigikaasta ekkithe chaalu. roojoo intapaiki uhoo raanu." "ammayya konda ekkakkaraledannamata. ippudu naa praanam haayigaa vundi." suryarao mukhamlo releaf kanapadindi. kailasaganapati navvukunnadu. "ee kondaki aanukuni atusaidu inko kondavundi. rendinti madhyaloya undi. aa loyalo maatram battugaa adavilaagaa chetlu vuntaayi. ituvaipu konda ekkatam chala telika. atualaakaadu. pedda pedda chattubandalu vunnayi. paiga avi niluvugaanu, mari etavaalugaanu vundatamvalla konda ekkatam chala kashtam." suryarao kaburla madhyalo cheppaadu. "aa muula emiti evaro enado vantachesukunnatlu gurtugaa masi vundi?" ganapati oo moolaki drushti saarinchi adigaadu. "ee konda mahaparvatankakapoyina, deeniko charitra, oo vanda kadhalu vunnayi. naks laitlu, kamyuunistu udyamam rojullo kamyuunistulu polisulaki dorakkunda ee konda guhallo daakkunikaalam gadipevaaru. poliisulu pasigatti pattukovataaniki vaste kondaki atuvepu digi loyaloki velli maayam ayyevaaru." "kompadeesi vaallu ippudu kuudaa vunnarenti?" "aa party inka batikevundani peparulo chadivinappudu anukuntaanu. rajyam kolpoina rajullaga pablic gaa vaallu oollallo akkadakkada tirugutunte polisulakemi pattindi vaallani pattukotaniki! alaage vaallaki daakkone avasaram ledu. ippudu vaallu vundiileenivaallakinda lekka" "bandipotlu lantivallu dakkovatam lantidi vunda?" "uhoo. maaku dongala bhayam annade ledu. inka bandipotlu daka ekkada? godlukache kurraallu pullalu erukovataniki okaruu iddaruu tappinchi evaruu konda ekkaru. seetaafalaalu chetlaki ippude padutunnaayi. avipeddayi pakvaniki vachesamayamlo pillakaayalu paikekki kosukostaru. akkadakkada thenethuttelu vunnayi. avi dulupukotaniki peddavaallu nootiko kotiko vastaaru anthe." "eerojuki inka paiki ekkalenugaani vellipodam rendu moodu rojulu neevu thoduvachi konda antaa chupinchara suureedoo! aa tarvaata pratiroju nene vachi- kailasaganapati norujari parisodhana antademo ani kangarupadipoyi "shikaruki shikaruki vastaavu anthe kadhuu?" annadu suryarao. "shikaruki kaadu kondagaali meyataniki vastaanu. pairugalikanna kondagaali aarogyaaniki paiga naboti rogishtivaadiki chala manchidi telusa" annadu kailasaganapati. "avunu" ani ammayya anukunnadu parisodhana maata ettananduku aanandamtho suryarao. "inka leddamu" "alaage. repu inka pendaraale vaddaamu. "sare." annadu suryarao. iruvuruu pakkaguhakuda chusi konda digatam praarambhinchaaru.                12 "pindatailam rastava?" suryarao adigaadu. "pindatailamaa! ademitiroy suureedoo! asalu e jeevi taluka pindam adhi?" kailasaganapati mokalu nokkukuntu adigaadu. "manduperu pindatailam. aayurvedam mandu. keella noppulaki adbhutamgaa panichestundi. mahayoga rajaguggilam maatralu mingutuu eetailam raste vaata noppulu keella noppulu ush kaakii antuu egiripotaayi." "neevu cheppindi nammutunnaanu. cony naaku panicheyavu." "ademi! neekochindi speshal jabba?" "deenini kondavaatam antaaru." "ademitiroy! eeperu nenu eppuduu vinalede?" aascharyamgaa adigaadu suryarao. "nuvvu vinakapovachhu. naaku baga telusu. anubhavam naadi kada! kondanta tirigichuddamane utsaahamto varasagaa moodu rojulabatty ninnu ventabettuku velli tirigaa kaadaa! aa utsaahamto vayasu maata marachipoyi kurradilaga egiri gantulu vesesariki kaalipikkalu mokallu e maatram mohamatam lekunda pattesai. deeniki kondavaatam ani paeru pettanule" navvutuu cheppaadu kailasaganapati.